SIR নিয়ে কী সতর্কবার্তা মমতার?

কোচবিহার: রাসমেলা মাঠের জনসভায় থেকে দলীয় ঐক্যের বার্তা দিলেন মমতা বন্দ্যোপাধ্যায় (Mamata Banerjee)। এসআইআর প্রক্রিয়ায় সমস্যায় পড়া সাধারণ মানুষকে সাহায্যের জন্য দলের নেতৃত্বদের একসঙ্গে কাজের বার্তা দিলেন তৃণমূলনেত্রী। বললেন, বিএলএরা যেমন কাজ করছেন করবে। দলও যেন ঐক্যবদ্ধ ভাবে কাজ করে। যুদ্ধ যখন বাঁধে, সবাইকে কাঁধে কাঁধে মিলিয়ে লড়াই করতে হয়।

কোচবিহারের থেকে রীতিমতো চ্যালেঞ্জ ছুড়ে মমতা বলেন, “এনআরসি মানি না। মুখ্যমন্ত্রী বলেন, কেউ বাংলা থেকে বিতাড়িত হবেন না। নিশ্চিত থাকুন। সবাই আমরা গলার মালা। আমরা বাংলাকে রক্ষা করব। SIR এর নামে… নির্বাচনের আগে এতো ক্ষিদে?”কেন্দ্রকে তীব্র কটাক্ষ করে মমতা বলেন, “নতুন করে প্রমাণ দিতে হবে আমরা ভারতীয়। এর চেয়ে বড় অপমান আর হয় না। বঙ্কিমচন্দ্র চট্টোপাধ্যায়কে অপমান করেছেন। রাজা রামমোহন রায়, ক্ষুদিরাম বসুকেও অপমানিত করেছেন।

আরও পড়ুন: ক্ষমতায় এসে বামফ্রন্টের জঞ্জাল পরিষ্কার করতে হয়েছে: মমতা বন্দ্যোপাধ্যায়

এদিন মমতা বলেন, এসআইআর প্রক্রিয়া অপরিকল্পিত। সাধারণ মানুষকে তাঁর বার্তা, কোনও ভোটারকে হেয়ারিং প্রক্রিয়ায় ডাকা হলে তিনি যেন যান। যা কাগজপত্র আছে, তা নিয়েই যেতে বলেছেন তিনি। কোনও ডকুমেন্টের দরকার হলে সরকার ও দল সাহায্য করবে। তাঁর কথায়, ” সরকারের তরফ থেকে মে আই হেল্প ইউ ক্যাম্প করা হবে। প্রতি গ্রাম পঞ্চায়েতে সেই বুথ হবে।সব সাহায্য পাওয়া যাবে।”এরপরই দলকে ঐক্যবদ্ধ হয়ে লড়াইয়ের বার্তা দিয়ে বলেন, “কারও কোনও সমস্যা থাকলে দলের বিএলএ-রা যেমন কাজ করছে, করবে। তেমনই দলকেও ঐক্যবদ্ধ হয়ে কাজ করতে হবে।

দেখুন ভিডিও